מתקפת הטרור על ניר יצחק

מתקפת הטרור על ניר יצחק בוצעה על ידי ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ ניר יצחק הסמוך לדרום רצועת עזה, כחלק ממתקפת הפתע על ישראל. במתקפת הטרור נרצחו 7 מתושבי הקיבוץ ו-4 נחטפו לעזה. שלושה מתוך ארבעת החטופים נרצחו וגופותיהם מוחזקות בעזה. אחת מהחטופות נחטפה יחד עם 4 בני משפחה שהתארחו אצלה. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. ביום השבת, 7 באוקטובר 2023, חג שמחת תורה, בסביבות 7:00 בבוקר, נכנסו עשרות מחבלי חמאס לשטח הקיבוץ והחלו לעבור בין בתי הקיבוץ במטרה לרצוח את תושביו. המחבלים זרעו הרס רב ובזזו ציוד מהבתים אליהם פרצו, אך לא הצליחו לחדור לממ"דים מלבד בשני בתים. לאחר שהמחבלים עזבו את המקום עם כל מי שהצליחו לחטוף, הגיעו לניר יצחק הבוזזים שהרסו ובזזו. תושבי הקיבוץ היו סגורים בממ"דים במשך למעלה מ-14 שעות, ללא גישה למים, מזון ושירותים, כאשר בזמן הזה מחבלים ירו ללא הפסקה, בתוך הבתים ומחוצה להם. רכבים של מספר משפחות נגנבו וכפי הנראה שימשו להעברת החטופים לרצועת עזה. כיתת הכוננות של הקיבוץ נאבקה בעשרות המחבלים שחדרו אליו בניסיון להגן על התושבים. לוחמי יחידת הלוט"ר שהגיעו לקיבוץ נלחמו והרגו את רוב המחבלים, והניסו או שבו את השאר. בנוסף השתתף בקרבות טנק שהגיע סמוך לגדר הקיבוץ ומנע פגיעה גדולה הרבה יותר. בקרבות נהרגו 6 מחברי כיתת הכוננות (בהם רבש"ץ הקיבוץ). 3 חברים מכיתת הכוננות, טל חיימי ואורן גולדין, וכן ליאור רודאיף, נרצחו וגופותיהם מוחזקות בעזה. עוד אחד מבני הקיבוץ, אופיר מלמן, נהרג בקרב על מוצב סופה. חטופה אחת בת הקיבוץ, וארבעה אורחים ששהו אצלה נחטפו לעזה, שלוש מבנות המשפחה שוחררו ב-28 בנובמבר, אחרי מעל חודש וחצי, במסגרת עסקת שחרור החטופים ישראל–חמאס. ב-12 בפברואר 2024, חולצו שני בני המשפחה הנותרים ממבנה ברפיח, על ידי הימ"מ והשב"כ, במבצע יד זהב. לאחר מכן, פונו תושבי הקיבוץ למלון קיסר שבאילת. תושבי הקיבוץ שהו במלון קיסר במשך כחודשיים עד למעבר למלון יו ספלאש רזורט שבקיבוץ אילות בדצמבר 2023. בין החטופות ששוחררו הייתה מיאה ליימברג בת ה-17. בעת שנחטפה היא לקחה איתה את כלבת השיצו שלה מתחת לפיג'מה, כי האמינה שלא תשרוד לבדה, והמחבלים הבחינו בכלבה רק כשהיו בעזה. ליימברג שמרה אותה איתה בכל תקופת השבי בחדר בדירת משפחה ששם הוחזקה, וביום השחרור יצאה ממכונית החמאס מוקפת מחבלים כשהכלבה בזרועותיה. ערך מורחב – מבצע יד זהב ב-12 בפברואר 2024 חולצו פרננדו סימון מרמן ולואיס הר, אשר נחטפו מניר יצחק, אליו הגיעו לביקור משפחתי, על ידי שב"כ וימ"מ לאחר פשיטה על מבנה ברפיח. רכב שספג יריות במהלך מתקפת הטרור בניר יצחק רכב שספג יריות במהלך מתקפת הטרור בניר יצחק לוחמי גדוד 630 מבצעים סריקות בניר יצחק לצד אוטובוס שספג יריות דלת מרפסת בניר יצחק שספגה יריות במהלך מתקפת הטרור אמל"ח שנתפס על ידי לוחמי צה"ל במהלך מתקפת הטרור בניר יצחק מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, אתר ייעודי – oct7map. צלי גרינברג‏, תעשייה תחת מתקפה: הסיפור של מפעל כימדע בקיבוץ ניר יצחק, באתר וואלה, 9 באוקטובר 2023 ענבר טויזר, ‏נחטפו לרצועת עזה וברחו: "אמרנו למחבלים: אנחנו לא באים איתכם", באתר ‏מאקו‏, 11 באוקטובר 2023 הגיבורים של קיבוץ ניר יצחק, כתבה של חדשות 12, 18 באוקטובר 2023 איציק זוארץ, הקרבות בין אנשי כיתת הכוננות לעשרות מחבלי חמאס בניר יצחק, באתר כאן – תאגיד השידור הישראלי, 21 בדצמבר 2023 מלחמה בישראל: כל שמות ההרוגים וקורבנות הטבח שפורסמו, באתר הארץ, 12 באוקטובר 2023 [https://www.kan.org.il/lobby/kidnapped/ ישראל במלחמה רשימת שמות החטופים לעזה], באתר כאן, ‏נתונים מתעדכנים ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) איליה יגורוב, "הגיבורים מנעו פה טבח": בקיבוץ ניר יצחק לא שוכחים את לוחמי כיתת הכוננות שהצילו את חייהם, באתר ישראל היום, 29 בדצמבר 2023 אילנה קוריאל, "הטנק לבד לא יכול לנצח, אלה הלוחמים": חברי ניר יצחק הריעו לצוות שמנע טבח, באתר ynet, 24 באפריל 2024 קיבוץ ניר יצחק הודיע: טל חיימי שהוגדר כחטוף - נרצח ב-7 באוקטובר, באתר מעריב אונליין, 13 בדצמבר 2023 אלדה נתנאל, ליאור רודאיף תושב ניר יצחק עדיין בשבי, באתר יישובניק נט מתן צורי, משפחה שלמה, 4 מחברי כיתת הכוננות: בניר יצחק מייחלים לאות חיים מהנעדרים, באתר ynet, 11 באוקטובר 2023 מתן צורי, לירן תמרי, איתמר אייכנר, תמונה ראשונה בארץ, ושיחה למשפחה: מיאה וגבריאלה שוחררו עם הכלבה בלה, באתר ynet, 28 בנובמבר 2023 יואב זיתון, עינב חלבי, התעוזה, ההתרגשות והתיעודים הדרמטיים: אחרי 129 ימים בשבי - לואיס ופרננדו בישראל, באתר ynet, 12 בפברואר 2024 בלה שבה הביתה: מיאה והכלבה מרגשות את העולם, באתר כאן – תאגיד השידור הישראלי, 6 בדצמבר 2023 החטופים לואיס הר ופרננדו מרמן חולצו בחיים - במבצע חילוץ של צה"ל, באתר כאן – תאגיד השידור הישראלי, 12 בפברואר 2024